CELEX: 62014TN0240
Language: hu
Date: 2014-04-22 00:00:00
Title: T-240/14. P. sz. ügy: A Közszolgálati Törvényszék F-73/12. sz., Bodson és társai kontra EBB ügyben 2014. február 12-én hozott ítélete ellen Jean-Pierre Bodson és társai által 2014. április 22-én benyújtott fellebbezés

14.7.2014   
            
            
               HU
            
            
               Az Európai Unió Hivatalos Lapja
            
            
               C 223/17
            
         A Közszolgálati Törvényszék F-73/12. sz., Bodson és társai kontra EBB ügyben 2014. február 12-én hozott ítélete ellen Jean-Pierre Bodson és társai által 2014. április 22-én benyújtott fellebbezés
   (T-240/14. P. sz. ügy)
   2014/C 223/22
   Az eljárás nyelve: francia
   
      Felek
   
   
      Fellebbezők: Jean-Pierre Bodson (Luxembourg, Luxemburg); Dalila Bundy (Cosnes-et-Romain, Franciaország); Didier Dulieu (Roussy-le-Village, Franciaország); Marie-Christel Heger (Nospelt, Luxemburg); Evangelos Kourgias (Senningerberg, Luxemburg); Manuel Sutil (Luxembourg); Patrick Vanhoudt (Gonderange, Luxemburg) és Henry von Blumenthal (Bergem, Luxemburg) (képviselő: L. Levi, ügyvéd)
   
      A másik fél az eljárásban: Európai Beruházási Bank
   
      Kérelmek
   
   A fellebbezők azt kérik, hogy a Törvényszék:
   
               —
            
            
               helyezze hatályon kívül az Európai Unió Közszolgálati Törvényszéke F-73/12. sz. ügyben 2014. február 12-én hozott ítéletét;
            
         
               —
            
            
               következésképpen adjon helyt a fellebbezők által az első fokú eljárásban előterjesztett kereseti kérelmeknek, vagyis:
               
                           —
                        
                        
                           semmisítse meg azon határozatokat, amelyek értelmében a fellebbezőkre alkalmazni kell az Európai Beruházási Bank igazgatótanácsának 2011. december 13-i, a bérfejlesztés 2,8 %-ra korlátozásáról szóló határozatát és az Európai Beruházási Bank igazgatási bizottságának 2012. február 14-i, 1 %-os jövedelemveszteséget eredményező érdemtáblázatról szóló határozatát, amely határozatokat a 2012. áprilisi illetményelszámolások tartalmazták, valamint ugyanezen részükben semmisítse meg a későbbi illetményelszámolásokban szereplő összes határozatot;
                        
                     
                           —
                        
                        
                           következésképpen,
                           
                                       —
                                    
                                    
                                       kötelezze az alperest az EBB igazgatótanácsának 2011. december 13-i és az EBB igazgatási bizottságának 2012. február 14-i határozatából eredő, a korábbi rendszer alkalmazásához viszonyított illetménykülönbözet megfizetésére, e különbözet összegét 2012. április 12-től kezdődően, minden hónap 12-én növelje késedelmi kamatokkal az összeg teljes megfizetéséig, amely kamat mértékét az EKB által használt kamatlábat 3 ponttal meghaladó szinten rögzítse;
                                    
                                 
                                       —
                                    
                                    
                                       kötelezze az alperest a vásárlóerő csökkenése miatt keletkezett kár megtérítésére, amely kár mértékét méltányosan és ideiglenesen a felperesek havi illetményének 1,5 %-ára becsülik;
                                    
                                 
                     
                           —
                        
                        
                           az EBB-t kötelezze valamennyi költség viselésére;
                        
                     
         
               —
            
            
               az alperest kötelezze az első- és másodfokú eljárásban felmerült valamennyi költség viselésére.
            
         
      Jogalapok és fontosabb érvek
   
   A fellebbezés alátámasztása érdekében a fellebbezők négy jogalapra hivatkoznak.
   
               1.
            
            
               Első jogalap: a szerződésen alapuló alkalmazási jogviszony és a személyzeti szabályzaton alapuló alkalmazási jogviszony közötti jellegbeli eltérés megsértése, az alkalmazási jogviszony alapvető feltételeinek megsértése és a megállapodási jegyzőkönyv jogi minősítésének megsértése.
            
         
               2.
            
            
               Második jogalap: a Közszolgálati Törvényszék ítéletén belüli ellentmondások és az iratanyag elferdítése.
            
         
               3.
            
            
               Harmadik jogalap: a jogbiztonság elvének, továbbá a visszaható hatály tilalmának és az előreláthatóságnak a megsértése, valamint az iratanyag elferdítése.
            
         
               4.
            
            
               Negyedik jogalap: a nyilvánvaló mérlegelési hiba felülvizsgálatának és az indokolási kötelezettségnek a megsértése.